Άννα Κορακάκη

Η Άννα Κορακάκη (Δράμα, 8 Απριλίου 1996) είναι Ελληνίδα σκοπεύτρια και ολυμπιονίκης.

Στους Ολυμπιακούς Αγώνες του 2016 στο Ρίο ντε Τζανέιρο κατέκτησε το χρυσό μετάλλιο στο πιστόλι 25 μέτρων και το χάλκινο μετάλλιο στο αεροβόλο πιστόλι 10 μέτρων και έγινε ο δεύτερος Έλληνας αθλητής μετά τον Κωνσταντίνο Τσικλητήρα το 1912, και η πρώτη γυναίκα Ελληνίδα αθλήτρια στην ιστορία των Ελληνικών Ολυμπιακών Ομάδων, που κατέκτησε δύο μετάλλια στην ίδια διοργάνωση Ολυμπιακών Αγώνων.

Είναι αθλήτρια του Ωρίωνα Θεσσαλονίκης και προπονητής της είναι ο πατέρας της, Τάσος Κορακάκης. Αθλείται στη σκοποβολή από το 2009 και σπουδάζει Ειδική Αγωγή στο Πανεπιστήμιο Μακεδονίας.

Αποτέλεσε την πρώτη γυναίκα η οποία έλαβε ως πρώτη λαμπαδηδρόμος την Ολυμπιακή Φλόγα μετά το άναμμα της για τους Θερινούς Ολυμπιακούς Αγώνες του 2020.

Στους Ολυμπιακούς Αγώνες του 2020 στο Τόκιο, αν και για την ακρίβεια έγιναν το 2021, υπήρξε σημαιοφόρος της ελληνικής αποστολής μαζί με τον Λευτέρη Πετρούνια. Στις συμμετοχές της στους αγώνες έλαβε την 6η θέση τόσο στο αεροβόλο πιστόλι από τα 10 μ. όσο και στο πιστόλι από 25 μ.

 Διεθνείς διακρίσεις 
Είναι μέλος της εθνικής ομάδας από το 2010 και εκπροσώπησε την Ελλάδα σε αρκετές διεθνείς διοργανώσεις κατακτώντας παγκόσμιες και πανευρωπαϊκές διακρίσεις. 

 Παγκόσμια ρεκόρ 
Στις 7 Οκτωβρίου 2016 πραγματοποίησε παγκόσμιο ρεκόρ νεανίδων στα 25 μ. πιστόλι με 39 βαθμούς στους Τελικούς του Παγκοσμίου Κυπέλλου στην Μπολόνια της Ιταλίας, ρεκόρ το οποίο διατηρεί μέχρι και σήμερα (τελευταία επικαιροποίηση 31/8/2023).

Την επόμενη ημέρα ισοφάρισε το παγκόσμιο ρεκόρ νεανίδων στα 10 μ. αεροβόλο πιστόλι με 201,0 βαθμούς.

Στις 12 Μαΐου 2018 πραγματοποίησε παγκόσμιο ρεκόρ στα προκριματικά των 10 μέτρων αεροβόλο, σημειώνοντας 587/600 στο Παγκόσμιο Κύπελλο Σκοποβολής στο Φορτ Μπένινγκ των ΗΠΑ. Στις 11 Ιουλίου 2022 κατέρριψε εκ νέου αυτό το παγκόσμιο ρεκόρ σημειώνοντας 588/600 στο Παγκόσμιο Κύπελλο στην Τσανγκγουόν της Νότιας Κορέας.

 Μετάλλια 
Στις διακρίσεις της περιλαμβάνονται (με αντίστροφη χρονολογική σειρά) τα εξής μετάλλια:

 Αργυρό (25 μέτρα) στο Παγκόσμιο Κύπελλο του Καΐρου (2024).
 Χρυσό (10 μέτρα) στο Παγκόσμιο Κύπελλο του Καΐρου (2024).
 Αργυρό (25 μέτρα στάνταρντ) στο Παγκόσμιο Πρωτάθλημα του Μπακού το 2023.
 Αργυρό (10 μέτρα) στο Παγκόσμιο Πρωτάθλημα του Μπακού το 2023.
 Χρυσό (25 μέτρα) στους Ευρωπαϊκούς Αγώνες στην Κρακοβία  και την Μαλοπόλσκα της Πολωνίας, το 2023.
 Χρυσό (10 μέτρα) στο Παγκόσμιο Κύπελλο του Μπακού 2023. 
 Χρυσό (10 μέτρα) στο Ευρωπαϊκό Πρωτάθλημα στο Ταλίν το 2023.
Χρυσό (10 μέτρα), Διεθνές Κύπελλο Αεροβόλων Όπλων του Μονάχου (2020)
Ασημένιο (στο μεικτό αγώνισμα του αεροβόλου πιστολιού 10μ.), World Cup Finals (2019) με παρτενέρ τον Ινδό Σαουράμπ Σοντχαρί.
 Ασημένιο (10 μέτρα) και χρυσό (25 μέτρα) στους Ευρωπαϊκούς Αγώνες του Μινσκ (2019)
Χρυσό (10 μέτρα) στο Παγκόσμιο Κύπελλο του Μονάχου (2019)
Χάλκινο (25 μέτρα) στο Παγκόσμιο Κύπελλο του Πεκίνου (2019)
Ασημένιο (10 μέτρα) στο Ευρωπαϊκό Πρωτάθλημα του Όσιγιεκ της Κροατίας (2019)
Χρυσό (10 μέτρα) στο Παγκόσμιο Πρωτάθλημα του Τσανγκουόν της Νότιας Κορέας (2018)
Χρυσό (10 μέτρα) και χάλκινο (25 μέτρα) στο Παγκόσμιο Κύπελλο του Φορτ Μπένινγκ (2018)
 Χρυσό (25 μέτρα) στο Παγκόσμιο Κύπελλο στη Γκουανταλαχάρα του Μεξικού (2018).
 Χρυσό (10 μέτρα) και χάλκινο (25 μέτρα) στο Γκραν Πρι του Πίλζεν (2017).
 Χρυσό (25 μέτρα) και ασημένιο (10 μέτρα) στο Παγκόσμιο Κύπελλο στη Μπολόνια (2016)
 Χρυσό και χάλκινο μετάλλιο στους Ολυμπιακούς Αγώνες στο Ρίο ντε Τζανέιρο (2016)
 Χρυσό και αργυρό μετάλλιο στο Παγκόσμιο Κύπελλο Νέων στο Suhl της Γερμανίας (2016)
 Δύο αργυρά στο Παγκόσμιο Kύπελλο στο Μπακού (2016)
 Αργυρό στο Παγκόσμιο Κύπελλο Νέων στο Μόναχο (2015)
 Χάλκινο στο Παγκόσμιο Πρωτάθλημα στο Φορτ Μπένιν στις ΗΠΑ (2015)
 Χρυσό μετάλλιο στο Πανευρωπαϊκό Πρωτάθλημα Αεροβόλων Όπλων της Μόσχας (2014)
 Χάλκινο στο Παγκόσμιο Πρωτάθλημα στη Γρανάδα (2014)
 Αργυρό στο Πανευρωπαϊκό Πρωτάθλημα στο Βελιγράδι (2011)

 Άλλες διακρίσεις 
 6η θέση (10 και 25 μέτρα), Θερινοί Ολυμπιακοί Αγώνες 2020

 Παραπομπές 

Κατηγορία:Ελληνίδες αθλήτριες της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες χρυσοί Ολυμπιονίκες
Κατηγορία:Έλληνες χάλκινοι Ολυμπιονίκες